《汝平诸公见和复用韵二首》
宋代·陈棣

新诗敏捷雨翻盆，樽酒何时与细论。
拟把铅刀侔巨阙，却惭布鼓过雷门。
天心月胁形容遍，春蚓秋蛇体势存。
但得唱酬为老伴，此生道眼未容浑。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。